CELEX: 52020DP0132
Language: lt
Date: 1592352000000
Title: 2020 m. birželio 17 d. Europos Parlamento sprendimas dėl prašymo atšaukti Gunnaro Becko (Gunnar Beck) imunitetą (2019/2154(IMM))

2021 9 8   
            
            
               LT
            
            
               Europos Sąjungos oficialusis leidinys
            
            
               C 362/141
            
         
      P9_TA(2020)0132
      Prašymas atšaukti Gunnaro Becko (Gunnar Beck) imunitetą
      2020 m. birželio 17 d. Europos Parlamento sprendimas dėl prašymo atšaukti Gunnaro Becko (Gunnar Beck) imunitetą (2019/2154(IMM))
      (2021/C 362/15)
      
         Europos Parlamentas,
      
                  —
               
               
                  atsižvelgdamas į Vokietijos Federacinės Respublikos teisingumo ir vartotojų apsaugos ministro 2019 m. spalio 29 d. perduotą prašymą atšaukti Gunnaro Becko imunitetą, kuris susijęs su procesu Nr. 80 AR 137/19 ir kuris buvo paskelbtas 2019 m. lapkričio 25 d. plenariniame posėdyje,
               
            
                  —
               
               
                  išklausęs Gunnaro Becko paaiškinimų, kaip nurodyta Darbo tvarkos taisyklių 9 straipsnio 6 dalyje,
               
            
                  —
               
               
                  atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,
               
            
                  —
               
               
                  atsižvelgdamas į Europos Sąjungos Teisingumo Teismo 2008 m. spalio 21 d., 2010 m. kovo 19 d., 2011 m. rugsėjo 6 d., 2013 m. sausio 17 d. ir 2019 m. balandžio 30 d. sprendimus (1),
               
            
                  —
               
               
                  atsižvelgdamas į Vokietijos Federacinės Respublikos Konstitucijos 46 straipsnį,
               
            
                  —
               
               
                  atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,
               
            
                  —
               
               
                  atsižvelgdamas į Teisės reikalų komiteto pranešimą (A9-0036/2020),
               
            
                  A.
               
               
                  kadangi Vadovaujantis vyriausiasis Diuseldorfo prokuroras dėl galimo tyrimo dėl įtariamo piktnaudžiavimo titulais (nusikalstamos veikos, kuri apibrėžta VFR baudžiamojo kodekso 132a straipsnio 1 dalies 1 punkte ir už kurią baudžiama pagal pirmiau nurodytas nuostatas) paprašė atšaukti Europos Parlamento nario Gunnaro Becko imunitetą;
               
            
                  B.
               
               
                  kadangi šis tyrimas nėra susijęs su Gunnarui Beckui einant pareigas pareikšta nuomone ar balsavimu, kaip numatyta Protokolo Nr. 7 dėl Europos Sąjungos privilegijų ir imunitetų 8 straipsnyje;
               
            
                  C.
               
               
                  kadangi Protokolo Nr. 7 dėl Europos Sąjungos privilegijų ir imunitetų 9 straipsnyje nustatyta, kad Europos Parlamento nariai savo valstybės teritorijoje naudojasi imunitetais, kurie suteikiami tos valstybės parlamento nariams;
               
            
                  D.
               
               
                  kadangi 2019 m. gegužės 26 d. rinkimų į Europos Parlamentą biuletenyje Gunnar Beck apibūdintas kaip „prof. dr. Gunnar Beck, aukštosios mokyklos docentas (vok. Hochschuldozent), ES teisės advokatas (angl. ir vok. Barrister-at-Law für EU-Recht), Noisas (Šiaurės Reinas-Vestfalija)“; kadangi 1996 m. Gunnarui Beckui Oksforde (Jungtinė Karalystė) suteiktas Oksfordo universiteto filosofijos mokslų daktaro laipsnis, o Vokietijoje šis asmuo profesoriaus pareigų nėjo ir daktaro laipsnio neįgijo; kadangi prieš Europos Parlamento pirmą mėnesinę sesiją po rinkimų Diuseldorfo prokuratūra, remdamasi pranešimais spaudoje ir pranešimais apie įtarimus įvykdžius neteisėtą veiką – piktnaudžiavus titulais, kaip tai nustatyta Vokietijos Federacinės Respublikos baudžiamojo kodekso 132a straipsnio 1 dalies 1 punkte – pradėjo tyrimą; kadangi iš karto po 2019 m. liepos 5 d. ir tikriausiai 2019 m. liepos 9 d. šis tyrimas buvo sustabdytas dėl to, kad Gunnar Beck buvo išrinktas Europos Parlamento nariu; kadangi 2019 m. rugsėjo 4 d. Vadovaujantis vyriausiasis Diuseldorfo prokuroras, siekdamas atnaujinti tyrimą dėl įtariamo piktnaudžiavimo titulais (nusikalstamos veikos, kuri apibrėžta VFR baudžiamojo kodekso 132a straipsnio 1 dalies 1 punkte), persiuntė prašymą atšaukti Gunnaro Becko imunitetą;
               
            
                  E.
               
               
                  kadangi Parlamento darbo tvarkos taisyklių 9 straipsnio 8 dalyje numatyta, kad Teisės reikalų komitetas „jokiais atvejais neišsako nuomonės dėl Parlamento nario kaltumo ar nekaltumo ir dėl to, ar nuomonės ir veiksmai, kuriais Parlamento narys yra kaltinamas, užtraukia jam atsakomybę, net jei nagrinėdamas prašymą komitetas galėjo išsamiai susipažinti su šia byla“;
               
            
                  F.
               
               
                  kadangi Parlamento darbo tvarkos taisyklių 5 straipsnio 2 dalyje numatyta, kad Parlamento nario imunitetas nėra jo asmeninė privilegija, bet viso Parlamento ir jo narių nepriklausomybės garantija;
               
            
                  G.
               
               
                  kadangi Parlamento nario imuniteto paskirtis – apsaugoti Parlamentą ir jo narius nuo teisinio proceso, kai tai susiję su veikla, vykdoma einant parlamentines pareigas ir kuri negali būti atskirta nuo šių pareigų;
               
            
                  H.
               
               
                  kadangi šiuo atveju Parlamentas nenustatė, jog yra fumus persecutionis įrodymų, t. y. faktinių aspektų, kurie rodytų, jog teisinį procesą galimai ketinama vykdyti siekiant pakenkti Parlamento nario, taigi, ir Europos Parlamento, politinei veiklai;
               
            
               
                  1.
               
               
                  nusprendžia atšaukti Gunnaro Becko imunitetą;
               
            
               
                  2.
               
               
                  paveda Pirmininkui nedelsiant perduoti šį sprendimą ir atsakingo komiteto pranešimą kompetentingoms Vokietijos institucijoms ir Gunnarui Beckui.
               
            
         (1)  2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI:EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23; 2019 m. balandžio 30 d. Bendrojo Teismo sprendimas Briois / Parlamentas, T-214/18, ECLI:EU:T:2019:266.